Sign in / Join .st0{fill:#34437F}.st1{fill:#878787} Saturday, September 4, 2021 ikteb hawn… Fittex Franck Ribery viċin li jingħaqad ma' Salernitana bi free transfer Minn talk.mt September 3, 2021 25 talk.mt Franck Ribery jinsab viċin li jingħaqad ma' Salernitana bi free transfer. Il-Franċiż qatta' żewġ staġuni ma' Fiorentina, iżda l-kuntratt tiegħu skada f'Ġunju li għadda, allura l-ex player ta' Bayern Munich issa huwa disponibbli bħala free agent. Il-Granata jinsabu viċin li jilħqu ftehim mal-player ta '38 sena. Il-club tas-Serie A li għadu kemm ġie promossa kien irrappurtat li offra lil Ribery ftehim ta' sena li jiswa €1.5m flimkien ma' bonuses. Hellas Verona kienu għamlu wkoll offerta kuntrattwali lil Ribery, iżda l-Franċiż jidher lest li jingħaqad mal-club immexxi minn Fabrizio Castori. Salernitana bdew l-istaġun tagħhom fis-Serie A b'żewġ telfiet kosnekuttivi kontra Bologna u Roma. Huma se jilagħbu kontra Torino barra minn darhom fit-12 ta' Settembru wara l-waqfa internazzjonali. Ribery ingħaqad ma' Fiorentina bi free transfer mingħand Bayern Munich fl-2019 u skorja ħames goals f'50 dehra mal-Viola. Issa huwa disponibbli bħala free agent, u għalhekk jista' jingħaqad ma' club ġdid anke jekk it-tieqa tat-trasferimenti tas-sajf għalqet fil-31 ta' Awwissu. Artiklu preċedenti Miralem Pjanic jingħaqad ma' Besiktas b'self mingħand Barcelona Artiklu li jmiss Wolves mistennija joffru kuntratt ġdid lil Adama Traore